Pogled na London sa istoka, 1751. godine
Osamnaesti vijek za London je bio period brzog razvoja, što se odrazilo rastućom nacionalnom populacijom, ranim pomacima industrijske revolucije i ulogom Londona kao centra Britanske Imperije u razvoju.

Izgled London u 18. vijeku
--------------------------

1707. je prihvaćen Zakon o uniji, kojim su spojeni Škotski i Engleski Parlament, čime je stvoreno Kraljevstvo Velika Britanija. Godinu dana kasnije, remek-djelo Christophera Wrena, Katedrala Svetog Pavla završena je na njegov rođendan. Prva misa održana je 2. decembra 1697. godine, preko 10 godina kasnije. Ta je Katedrala zamijenila izvornu, koja je sasvim uništena u Velikom požaru u Londonu. Ta građevina smatra se jednom od najljepših u Britaniji i dobar je primjer barokne arhitekture.

Toranj sa satom Wrenove Katedrale Svetog Pavla u Londonu
### Georgiansko doba (1714–1837)

Za vrijeme Georgijanskog doba, London se širio izvan svojih tradicionalnih granica rastućom brzinom. Novi distrikti kao što je Mayfair gradili su se za bogate u West Endu. Novi mostovi preko Temze poticali su ubrzan razvoj u South London. U East Endu, Londonska luka se proširila nizvodno od Grada.

Tokom tog perioda također je došlo do pobune američkih kolonija. Londonski Tower je 1780. držao svog jedinog američkog zatvorenika, bivšeg predsjednika Kontinentalnog kongresa, Henrya Laurensa. On je 1779. bio predstavnik Kongresa u Holandiji i dobio podršku te zemlje za revoluciju. Pri svom povratku u Ameriku, Kraljevska mornarica ga je zarobila i optužila za izdaju, pronašavši dokaze dovoljne da budu povod za rat između Velike Britanije i Nizozemske. Pušten je iz Towera 21. decembra 1781. u zamjenu za generala lorda Cornwallis.

George III je 1762. pribavio Buckinghamsku palaču od Vojvode Buckinghama. Ona je proširivana tokom idućih 75 godina od strane arhitekata kao što je John Nash. Postala je glavna kraljevska rezidencija u Londonu tek u 19. vijeku.

Buckinghamska palača kako je izgledala u ranom 18. vijeku
Buckinghamska palača jedan vijek kasnije, proširena od strane Johna Nasha.

Društvena historija 18. vijeka
------------------------------

Fenomen Londona u 18. vijeku bio je kafe, koji je postao popularno mjesto raspravljanja o idejama. Rastuća pismenost i razvoj štamparska mašina značili su da su vijesti postale dostupne većem broju ljudi. Fleet Street je u tom vijeku postao centar britanske štampe u nastanku.

Do 1750. godine Londonski most je bio jedino mjesto prelaska preko Temze, ali te godine je otvoren Westminsterski most.

Policajci Bow Streeta osnovani su 1749. kao profesionalna policijska snaga. Kazne za zločine bile su oštre, a smrtna kazna primjenjivala se za relativno malene prijestupe. Javna vješanja bila su česta u Londonu i popularan javni događaj.

Godine 1780. London je bio uzburkan Gordonovom pobunom, ustankom protestanata protiv rimokatoličke emancipacije koju je predvodio lord George Gordon. Nanesena je značajna šteta katoličkim crkvama i kućama, a ubijeno je 285 buntovnika.

Povezano
--------

* Vremenska linija Londona 18. vijeka

Dodatna literatura
------------------

### Objavljeno u 18. vijeku

* Daniel Defoe; Samuel Richardson (1778), „London", *A Tour Through the Island of Great Britain* (8th izd.), London: J.F. and C. Rivington
* W. Bailey (1781). „London Directory". *Bailey's Northern Directory*. Warrington: Printed by William Ashton.
* John Trusler (1790), *London Adviser and Guide* (2nd izd.), Printed for the author at the Literary-Press, OCLC 15076772
* Thomas Pennant (1790), *Of London*, London: Printed for Robt. Faulder, OCLC 5452113  + index
* Daniel Lysons (1792), *Environs of London*, **1: County of Surrey**, London: T. Cadell . + v.2, v.3 (Middlesex); v.4 (Herts, Essex & Kent)
* Archibald Robertson (1792), „London", *Topographical Survey of the Great Road from London to Bath and Bristol*, London, OCLC 1633468

### Objavljeno u 20. vijeku

* Walter Besant (1902), *London in the Eighteenth Century*, Survey of London, London: A. & C. Black
* Miles Ogborn (1998). *Spaces of Modernity: London's Geographies, 1680-1780*. Guilford Press. ISBN 978-1-57230-365-2.

Vanjske veze
------------

***London u 18. vijeku*** na Wikimedijinoj ostavi

* London Lives - Baza podataka sa digitalnim kopijama arhivskih materijala iz Londona 18. vijeka